text: Sne og glatte veje aflyser køreprøver
  27 februar 2018 kl. 08.12
  Snefaldet tirsdag morgen betyder, at Sydøstjyllands Politi har aflyst alle praktiske køreprøver i Kolding.
  
  Det er især langs østkysten, at snebygerne har sat sit præg på vejret i morgentimerne - mens det i Billund og Vejen nærmest er snefrit, ligesom det er tilfældet helt mod vest.
  I Kolding har føret givet trafikale problemer, selvom der ikke er sket alvorlige ulykker.
  DMI har også udsendt varsel om risiko for snefygning langs østkysten som følge af snebyger i dagens løb.
  Som en konsekvens af det glatte føre har Sydøstjyllands Politi tirsdag aflyst alle praktiske køreprøver i Kolding.
  Praktiske køreprøver i Kolding aflyses i dag på grund af vejret og føret #politidk
  
  